stanford-oval/wikipedia huggingface dataset:
זהות כפולה (סרט, 1988)
צוות השחקנים

ריצ'רד צ'מברלין בתפקיד ג'ייסון בורן
ג'קלין סמית' בתור מארי סנט ז'אק
אנתוני קווייל בתפקיד הגנרל פרנסואה וילייר
דונלד מופאט בתור דייוויד אבוט
שיין רימר בתפקיד אלכסנדר קונקלין
יורגו וויאגיס בתור קרלוס
דנהולם אליוט בתור ד"ר ג'פרי וושבורן
פיטר ווהן בתור פריץ קניג
מייקל האבק בתור האיש השמן
וולף קאלר בתור משקפי זהב
פיליפ מדוק בתפקיד ד'ארמקור
ביל וואליס בתור צ'רנק
ג'ון קרלין בתור סטוסל
ג'יימס לורנסון בתפקיד ג'ילט
מייקל מלינגר בתור ברטינלי
הערות שוליים

↑  Voland, John (1988-08-10). "First Off . . ". Los Angeles Times. ארכיון מ-2022-10-01. נבדק ב-2014-11-22.
↑  William Bibbiani (3 בנובמבר 2011). "'The Bourne Identity' vs. 'The Bourne Identity'". Remake Rumble. CraveOnline Media. נבדק ב-1 באוגוסט 2013. {{cite web}}:  (עזרה)
| ג'ייסון בורן |
| --- | --- | --- |
| יוצרים | רוברט לדלום |  |
| ספרים | זהות כפולה (1980) |  |
| סרטים | זהות כפולה (1988) • זהות כפולה (2002) • זהות במלכודת (2004) • זהות אבודה (2007) • זהות גנובה (2012) • ג'ייסון בורן (2016) |  |
ז'וליה דוקורנו

| --- | --- |

 לידה:  18 בנובמבר 1983 (בת 41) הרובע השנים-עשר של פריז, צרפת 
 מדינה:  צרפת 
 השכלה:  La Fémis  תיכון הנרי הרביעי  אוניברסיטת הסורבון 
 תקופת הפעילות:  מ-2011 
 פרסים והוקרה:  פרס דקל הזהב (2021)  אביר מסדר האמנויות והספרות (17 באוקטובר 2022) 
 
ז'וליה דוקורנו (בצרפתית: Julia Ducournau; נולדה ב-18 בנובמבר 1983) היא תסריטאית ובמאית קולנוע צרפתייה. סרטיה בדרך כלל מתמקדים בז׳אנר האימה המכונה "אימת הגוף" (Body Horror). סרטה "טיטאן" משנת 2021 זכה בפרס דקל הזהב בפסטיבל קאן.
ביוגרפיה

דוקורנו נולדה בפריז לאם גינקולוג ואב רופא עור. משיכתה לסיפורי אימה החלה כשהייתה בת שש כשראתה בסתר את הסרט "המנסרים מטקסס" משנת 1974, ומקריאת ספרי הרפואה של הוריה. בשנת 2004 היא למדה תסריטאות בבית הספר לאומנות La Fémis שבפריז.
ב-2011 ביימה את סרטה הראשון, "ג’וניור" (Junior). סרט קצר על ילדה שבעקבות חיידק בבטנה "משילה את עורה" כמו נחש. הסרט זכה באותה שנה בפרס Petit Rail d'Or הניתן במסגרת תחרות שבוע המבקרים בפסטיבל קאן.
בשנת 2012 הוציאה סרט טלוויזיה בשם "שחין" (Mange) שעוקב אחרי עורכת דין, בולמית לשעבר, שמחפשת נקמה במי שהציק לה בימי הקולג׳.
בשנת 2016 יצרה את הסרט העלילתי הארוך הראשון שלה, סרט האימה "נא" (Raw), שעוקב אחרי צעירה צמחונית שלאחר שהיא טועמת בשר בפעם הראשונה מתפתחת לה תשוקה קניבליסטית. הסרט הוקרן במסגרת תחרות שבוע המבקרים בפסטיבל קאן וזכה בפרס הסרט הטוב ביותר בפסטיבל הסרטים של לונדון.
סרטה העלילתי השני, "טיטאן" (Titane) זכה בפרס דקל הזהב בשנת 2021 והפך את דוקורנו לבמאית הקולנוע השנייה שזכתה בפרס הנכסף, אחרי ג׳יין קמפיון בשנת 1993 על סרטה "הפסנתר". במרכז העלילה של הסרט ניצבת רוצחת סדרתית המתעברת מכלי רכב ומתחזה לגבר כדי להעמיד פנים שהיא בנו האובד של כבאי בודד.
פילמוגרפיה

| שנה | סרט | תפקיד | הערות |
| --- | --- | --- | --- |
| 2011 | Junior | במאית, תסריטאית | סרט קצר |
| 2012 | Mange | במאית, תסריטאית | סרט טלוויזיה |
| 2016 | נא | במאית, תסריטאית | סרט קולנוע |
| 2021 | סרבנט | במאית | סדרת טלוויזיה אמריקאית 2 פרקים |
| 2021 | טיטאן | במאית, תסריטאית | סרט קולנוע |
| 2024 | הלוק החדש (אנ') | במאית | סדרת טלוויזיה אמריקאית 2 פרקים |
הערות שוליים

↑  1. "Qui est Julia Ducournau, la lauréate de la Palme d'or 2021?", (בצרפתית), 18 ביולי 2021.
↑  Godfrey, Alex (2017-03-30). "Raw director Julia Ducournau: 'Cannibalism is part of humanity'". The Guardian (באנגלית בריטית). ISSN 0261-3077. נבדק ב-2019-10-27.
↑  "Julia Ducournau". La Fémis.
↑  Godfrey, Alex (2017-03-30). "Raw director Julia Ducournau: 'Cannibalism is part of humanity'". The Guardian (באנגלית בריטית). ISSN 0261-3077. נבדק ב-2019-10-27.
↑  Fear, David (2017-03-13). "'Raw' Review: Cannibal Coming-of-Age Film Is a Modern Horror Masterpiece". Rolling Stone (באנגלית אמריקאית). נבדק ב-2019-10-30.
↑  "Diversity Reigns at the London Film Festival Awards". What's Worth Seeing. נבדק ב-16 באוקטובר 2016. {{cite web}}:  (עזרה)
↑  Rubin, Rebecca (2019-09-10). "Neon Nabs 'Titane,' Follow-Up Feature From 'Raw' Director Julia Ducournau". Variety (באנגלית). נבדק ב-2019-10-27.
| --- | --- |
בקרת זהויות :  PLWABN: 9810688887305606  BnF: cb169545912 (data)  GND: 1144963869  ISNI: 0000 0004 6355 3331  LCCN: no2017117020  NKC: xx0249325  SUDOC: 204394317  VIAF: 3022150518479903650004   WorldCat (עם VIAF): 3022150518479903650004
חדשות העולם הגדול

| --- | --- |
כרזת הסרט
כרזת הסרט
 מבוסס על:  רומן של פולט ג'ילס
 בימוי:  פול גרינגראס
 הופק בידי:  גארי גוצמן, גייל מוטרוקס, גרגורי גודדמן
 תסריט:  פול גרינגראס,
 עריכה:  ויליאם גולדנברג
 שחקנים ראשיים:  טום הנקס הלנה צנגל
 מוזיקה:  ג'יימס ניוטון הווארד
 צילום:  דריוס וולסקי
 מדינה:  ארצות הברית ארצות הברית
 חברת הפקה:  Perfect World Pictures, Playtone, Pretty Pictures 
 חברה מפיצה:  נטפליקס, אולפני יוניברסל
 שיטת הפצה:  וידאו על פי דרישה 
 הקרנת בכורה:  25 בדצמבר 2020
 משך הקרנה:  118 דקות
 שפת הסרט:  אנגלית, קאיוה
 סוגה:  סרט דרמה, סרט מבוסס יצירה ספרותית, מערבון 
 מקום התרחשות:  טקסס 
 תקופת התרחשות:  1870, תקופת השיקום, Texas–Indian Wars 
 תקציב:  37 מיליון דולר
 הכנסות:  12.7 מיליון דולר
 הכנסות באתר מוג'ו:   newsoftheworld
 אתר רשמי
 דף הסרט ב־IMDb
 
חדשות העולם הגדול (באנגלית: News of the World) הוא מערבון אמריקאי משנת 2020 בבימויו של פול גרינגראס, עם טום הנקס והלנה צנגל בתפקידים הראשיים.
התסריט מבוסס על הרומן "חדשות העולם הגדול" של פולט ג'ילס (אנ') משנת 2016. העלילה היא על קצין מבוגר לאחר מלחמת האזרחים האמריקאית שמלווה ילדה לבנה שנחטפה וגדלה בשבט אינדיאני, לבני משפחתה הלבנים.
זו הופעתה הבינלאומית הראשונה בקולנוע של השחקית-ילדה בת ה-11 הלנה צנגל בקולנוע. היא הייתה מועמדת לפרס גלובוס הזהב, לפרס גילדת שחקני המסך ולפרס סטלייט לשנת 2021, לשחקנית הטובה ביותר בתפקיד משנה.
בטקס פרסי אוסקר ה-93 היה הסרט מועמד לפרס אוסקר למוזיקה המקורית הטובה ביותר, צילום הטוב ביותר, עיצוב ההפקה הטוב היותר ולמיקס הסאונד הטוב ביותר.
תקציר העלילה

ויצ'יטה פולס, טקסס, 1870, סרן ג'פרסון קיילי קיד (טום הנקס) שלחם במלחמת האזרחים האמריקאית בצבא הקונפדרציה, מתפרנס מאיסוף עיתונים והקראת החדשות המעניינות לקהל תמורת 10 סנטים לאחד. הוא עובר ממקום למקום רכוב על סוס. אשתו מתה מכולרה ב-1865 והוא אדם בודד.
בדרך משם הוא נתקל בעגלה הפוכה ולידה אדם שחור תלוי על עץ וכרזה של גזענים נגד שחורים, מקסיקנים ואינדיאנים. ליד העגלה הוא מבחין בילדה כבת 11 (הלנה צנגל) מפוחדת ומסתתרת ממנו. בעגלה הוא מוצא מסמך מהלשכה לענייני אינדיאנים כי הילדה שמה ג'והנה ליאונברגר וכי נחטפה על ידי שבט קיואה והוריה ואחותה נרצחו וכי יש להחזירה לקרבי משפחתה בקסטרוויל, מרחק מאות מילים. העבד המשוחרר השחור שליווה אותה נתלה על ידי הגזענים.
ג'והנה מדברת בשפת השבט וזוכרת מספר מילים בגרמנית.
קיד מבקש מידידיו, הזוג בודין כי יארחו את ג'והנה עד שיבוא סוכן הלשכה ויחזירה לקרובי משפחתה. ג'והנה מסרבת להישאר שם ובורחת בגשם סוער עד שמוצאים אותה. קיד קונה עגלה ובודין נותן לו אקדח. הם ממשיכים לדנבר שם הם מתארחים אצל גב' גאנט שדוברת קיואה. היא משוחחת עם ג'הנה שאומרת לה ששמה בשבט הוא ציקאדה.
שלושה גברים מציעים לקנות ממנו את ג'והנה לזנות אך קיד מסרב. בדרך הם אורבים לעגלה כדי להרוג אותו ובעזרתה של ג'והנה הם מצליחים לחסל אותם. הם מגיעים למקום בו שולט מר פארלי שהוא גזען ומחזיק עדר בקר ענק. הוא מבקש מקיד להקריא לעובדיו ידיעות משמחות ואילו קיד קורא להם על מרד כורים בפנסילבניה העובדים של פארלי נלהבים ורוצים למרוד בו ופארלי רוצה להרוג את קיד אך ברגע האחרון יורה בו ג'והנה וג'ון קאלי (פרד השינגר) אחד מהעובדים שהתלהב מקיד, משלים את המלאכה.
קיד וג'והנה ממשיכים ובאחד העיקולים העגלה מתהפכת, הסוס נפצע קשה וקיד יורה בו למוות. הם ממשיכים ברגל בתוך סופת חול קשה והמים שלהם נגמרים. ברגע האחרון הם פוגשים באינדיאנים שנותנים להם מים וסוס.
לבסוף הם מגיעים לקסטרוויל וקרוביה של ג'והנה מקבלים אותה בחוסר רצון ומבהירים כי היא צריכה לעבוד קשה כדי להצדיק את מחייתה.
קיד נפרד מג'הנה בעצב ודאגה ודוהר לסן אנטוניו שם קבורה אשתו. לאחר שהוא עולה על קברה הוא חש נקיפות מצפון, דוהר לקסטרוויל ומוצא את ג'והנה קשורה למוט. דודה מתלונן כי היא עצלנית וברחה מספר פעמים לכן קשרו אותה. הוא לא מתנגד שקיד ייקח אותה.
ג'והנה חוברת לקיד וכעת שנייהם מבינים אחת את השני. קיד ממשיך להופיע וג'והנה עוזרת לו. הוא מציג אותה לקהל כבתו, ג'והנה קיד.
צוות השחקנים

| שם השחקן/ית | שם הדמות | הערות |
| --- | --- | --- |
| טום הנקס | ג'פרסון קייל קיד |  |
| הלנה צנגל | ג'והנה |  |
| ריי מקינון | סיימון בודין |  |
| מייר וינינגהם | דוריס בודין |  |
| אליזבת מרוול | גב' גאנם |  |
| פרד השינגר | ג'ון קאלי |  |
| תומאס מרפי | מר פארלי |  |
טקססוויל

| --- | --- |
כרזת  הסרט
כרזת  הסרט
 מבוסס על:  רומן "טקססוויל" של לארי מקמורטרי
 בימוי:  פיטר בוגדנוביץ'
 הופק בידי:  פיטר בוגדנוביץ', בארי ספיקינגס
 תסריט:  פיטר בוגדנוביץ'
 עריכה:  ריצ'רד פילדס
 שחקנים ראשיים:  טימותי בוטומס ג'ף ברידג'ס סיביל שפרד קלוריס ליצ'מן אנני פוטס
 מוזיקה:  האנק ויליאמס 
 צילום:  ניקולס פון סטרנברג
 מדינה:  ארצות הברית
 חברה מפיצה:  סרטי קולומביה
 שיטת הפצה:  וידאו על פי דרישה 
 הקרנת בכורה:  28 בספטמבר 1990
 משך הקרנה:  123 דקות
 שפת הסרט:  אנגלית
 סוגה:  סרט דרמה 
 מקום התרחשות:  טקסס 
 הכנסות:  2,268,000‏$
 הכנסות באתר מוג'ו:   texasville
 סרט קודם:  הצגת הקולנוע האחרונה 
 דף הסרט ב־IMDb
 
טקססוויל (באנגלית: Texasville) הוא סרט דרמה אמריקאי משנת 1990 בבימויו של פיטר בוגדנוביץ' שגם כתב את התסריט המבוסס על ספר בשם זה מאת לארי מקמורטרי.
זה סרט המשך לשובר הקופות "הצגת הקולנוע האחרונה" משנת 1971 גם הוא בבימויו של בוגדנוביץ ששיבץ לתפקידים ראשיים את אותם השחקנים. העלילה מתרחשת בשנת 1984, 33 שנים לאחר האירועים ב"הצגת הקולנוע האחרונה". העיירה גדלה והיא מתכוננת לאירוע של 100 שנים להקמת היישוב הראשון במחוז בשם "טקססוויל".
הסרט צולם בצבע אבל לא הצליח לחקות את הצלחת קודמו, הדמויות אינן מגובשות והתסריט לא מוצלח. הסרט לא זכה בשום פרסים מיוחדים וגם לא הצליח כלכלית. הוא דורג בציון 55% באתר Rotten Tomatoes לעומת 100% של קודמו.
תקציר העלילה

דווין ג'קסון (ג'ף ברידג'ס) הוא כעת טייקון המתפרנס מהפקת נפט. הוא בוגד באשתו קלרה (אנני פוטס) עם נשות חבריו כזה גם בנו "דיקי" (ויליאם מקנמרה). הוא מעסיק במשרד את רות פופר (קלוריס ליצ'מן), אשתו לשעבר של מאמן הספורט בתיכון. כעת מצבו הכלכלי קשה בגלל ירידת מחירי הנפט והוא עומד לפני פשיטת רגל.
גם חברו לסטר מרלו (רנדי קוויד) עומד לפני פשיטת רגל ומאסר בגלל עבירות מס. שניהם התעשרו מאז 1951 רק סאני קרופורד (טימותי בוטומס) לא התאושש מאז. הוא נמצא בדיכאון ונוהג ללכת לבית הקולנוע ההרוס, לעלות על הגג, להסתכל על השמיים ולחזות בסרטים בדמיונו.
ג'ייסי פארו (סיביל שפרד) עזבה את העיירה לאחר שהוריה נהרגו בתאונת מטוס. היא התיישבה באיטליה והופיעה במספר סרטים. שם נולד לה בן שנהרג בתאונה ואז החליטה לחזור לעיירה.
ג'ייסי ודווין נפגשים ומעלים זכרונות אך הרומן ביניהם לא מתפתח. ג'ייסי מתחברת למשפחתו של דווין כתחליף למשפחה שאין לה. הם משתתפים בחגיגות 100 שנה לטקססוויל כשג'ייסי נוסעת בתהלוכה בראש המכונית של בית הספר התיכון. בהופעה לפני כולם הם משחקים בתפקיד אדם וחוה.
סאני השקוע בעברו נעלם וכולם מחפשים אותו עד שמוצאים אותו באצטדיון בו היה מופיע בקבוצת הפוטבול של בית הספר. הוא שקוט בעצמו ועומד לקפוץ מלמעלה עד שכולם עולים על הטריבונה ומחלצים אותו.
לבסוף דווין מתעודד קצת שנודע לו כי מצאו עוד נפט בשטח שלו.
זהב מק'קנה

| --- | --- |
כרזת הסרט
כרזת הסרט
 מבוסס על:  הרומן זהב מק'קנה של וויל הנרי
 בימוי:  נ'. לי תומפסון
 הופק בידי:  קרל פורמן, דמיטרי טיומקין
 תסריט:  קארל פורמן
 עריכה:  ביל לני
 שחקנים ראשיים:  גרגורי פק עומר שריף 
 מוזיקה:  קווינסי ג'ונס
 צילום:  ג'וזף מקדונלד
 מדינה:  ארצות הברית ארצות הברית
 חברת הפקה:  סרטי קולומביה 
 חברה מפיצה:  סרטי קולומביה
 שיטת הפצה:  וידאו על פי דרישה 
 הקרנת בכורה:  18 במרץ 1969
 משך הקרנה:  128 דקות
 שפת הסרט:  אנגלית
 סוגה:  מערבון, סרט פעולה, סרט חיפוש מטמון, סרט מבוסס יצירה ספרותית 
 תקציב:  7,000,000‏$
 הכנסות:  41,000,000‏$
 דף הסרט ב־IMDb
 
זהב מק'קנה (באנגלית: Mackenna's Gold) הוא מערבון אמריקאי משנת 1969 בבימויו של ג'י. לי תומפסון, עם גרגורי פק, עומר שריף וטלי סוואלס בתפקידים הראשיים ושחקנים ידועים נוספים בתפקידים קטנים.
התסריט של קארל פורמן מבוסס על הרומן "זהב מק'קנה" של ויל הנרי (אנ') משנת 1963. הרומן מבוסס על אגדה של קניון עשיר בזהב אי שם בניו מקסיקו שידוע רק לשבט האפאצ'י, וכשאדם לבן בשם אדמס גילה אותו הם עיוורו אותו ומאז הוא נקרא על שמו.
תומפסון, פק ופורמן שיתפו פעולה גם בסרט תותחי נברון מ-1961.
כמו כל מערבון יש כאן מאבק אלים בין האיש הטוב והרע. המשותף לרוב המשתתפים הוא למצוא את הקניון, לאסוף את הזהב ולהתעשר מיד ללא התחשבות בסכנות האורבות בדרך מלוחמי האפאצ'י ומחיילי צבא ארצות הברית.
הסרט היה שובר קופות בעיקר בברית המועצות, במרכז אסיה ובהודו.
הצילומים נעשו בקניון גלן ביוטה ובקניון דה שאיי (אנ') באריזונה.
המלחין קווינסי ג'ונס היה מועמד לפרס גראמי על פסקול הסרט.
תקציר עלילה

מרשל סם מק'קנה (גרגורי פק) מותקף במדבר על ידי לוחם אפאצ'י קשיש בשם "כלב ערבות". הוא משיב אש ופוצע אותו קשות. לפני שהזקן מת הוא אומר שיש ברשותו מפה של קניון הזהב. מק'קנה מתבונן במפה ושורף אותה. באותו זמן מופיע במקום הפושע הנמלט ג'ון קולורדו (עומר שריף) עם כמה מאנשיו. הוא נמלט מחיילי הצבא לאחר שהרג את השופט ברגמן וחטף את בתו אינגה (קמילה ספארב). יחד אתו נמצאים סגנו סאנשז (קינן ווין, האינדיאני האצ'יטה (טד קסידי) והאינדיאנית הש-קה (ג'ולי ניומר) שהייתה פעם ידידתו של מק'קנה.
קולורדו מחפש את המפה אבל מק'קנה אומר ששרף אותה אך קולורדו יודע שיש לו זיכרון חזותי מצוין. הוא מציע לו במקום שיהרוג אותו, לשתף פעולה ולהתחלק בשלל הזהב ומק'קנה מסכים מחוסר ברירה.
בדרך מצטרפים אליהם קבוצה של אזרחים ששמעו על הזהב והלכו בעקבות קולורדו. בראשם בן (אלי וולך), אדמס הזקן (אדוארד ג'י רובינסון) בעל חנות (ברג'ס מרדית'), אנגלי (אנתוני קווייל), עיתונאי (לי ג'יי. קוב), כומר (ריימונד מאסי) ועוד.
מק'קנה וקולורדו מזהירים אותם מהתקלות עם הצבא והאפאצ'ים אבל לאחר שאדמס הזקן מספר ומתאר את קניון הזהב שמצא ושהאפאצ'ים בתגובה עיוורו אותו, הם מוכנים לקחת את הסיכון שמאפשר להם להתעשר במהירות.
הם נתקלים בחיילים ורובם נהרגים. החנווני והכומר מצליחים להימלט אבל אז הם נרצחים על ידי האפאצ'ים. מכל המהומה מצליחים להימלט מק'נה, קולורדו, הש -קה ואינגה. שתי הנשים רבות על חסדיו של מק'קנה.
הארבעה נאלצים להימלט שוב על סוסיהם מפני האפאצ'ים הרוצים לחסל אותם. בדרך מתקוטטות שתי הנשים ואינה משליכה את הש-קה מהצוק. הם מצליחים להגיע לנהר, למצוא שם אסדה ולעבור עליה לצד שני עם הסוסים.
לאחר מנוחה הם רואים שלושה חיילים מתקרבים אליהם. הם שולחים את אינגה שתדבר עם סרג'נט טיב (טלי סוואלס) והוא לוחש לה כי בדעתו להצטרף לשניים כדי לחלוק בשלל. טיב הורג את שני החיילים שלו ומגיע למק'קנה וקולורדו.
בהמשך הם מגיעים בהדרכת מק'קנה לקניון הזרוע בזהב. טיב מתחיל לאסוף אך האצ'יטה הורג אותו בגרזן וקולורדו הורג את האצ'יטה. כעת נשארו שלושה. מק'קנה ואינגה מבקשים לטפס על הצוק ולהסתלק אך קולורדו עוצר בעדו ומתחיל קרב קשה בין שניהם ולבסוף מובס קולורדו.
באתה שעה מגיעים האפאצ'ים למקום אך מתחילה שם רעידת אדמה והם נמלטים. גם מק'קנה, קולורדו ואינגה נמלטים על הסוסים כשהכל מסביבם מתמוטט והם ניצלים בנס.
לבסוף הם ניצלים. קולורדו נפרד מהם ומק'קנה רוכב עם אינגה כשהתיקים על הסוס מלאים במטילי זהב שאסף מקודם סרג'נט טיב.
צוות השחקנים

| שם השחקן/ית | שם הדמות | הערות |
| --- | --- | --- |
| גרגורי פק | סם מק'קנה | מרשל |
| עומר שריף | ג'ון קולורדו | פושע |
| טלי סוואלס | טיב | סרג'נט |
| אלי וולך | בן בנקר |  |
| קמילה ספארב | אינגה ברגמן |  |
| ג'ולי ניומר | הש-קיי | אינדיאנית |
| אדוארד ג'י רובינסון | אדמס הזקן |  |
| ברג'ס מרדית' | חנווני |  |
| אנתוני קווייל | אנגלי מבוגר |  |
| לי ג'יי. קוב | עיתונאי |  |
| טד קסידי | האשיטה | לוחם אינדיאני |
| קינן ווין | סאנשז | סגנו של קולורדו |
| ריימונד מאסי |  | כומר |
| אדוארדו צ'אנלי | "כלב ערבות" | אינדיאני קשיש |
זכרונותיה של גיישה (סרט)

| --- | --- |

 מבוסס על:  זכרונותיה של גיישה 
 בימוי:  רוב מרשל 
 הופק בידי:  סטיבן ספילברג, דאגלס ויק, רוג'ר בירנבאום, גארי בארבר, לוסי פישר 
 תסריט:  רובין סוויקורד
 עריכה:  פייטרו סקאליה 
 שחקנים ראשיים:  ג'אנג דזה יי, גונג לי, מישל יאו, קן ואטאנבה, יוקי קודו
 מוזיקה:  ג'ון ויליאמס, יו יו מה, יצחק פרלמן
 צילום:  דיון ביבי 
 מדינה:  ארצות הברית 
 חברת הפקה:  Spyglass Media Group, אמבלין אנטרטיינמנט, Red Wagon Entertainment 
 חברה מפיצה:  פורום הונגריה, נטפליקס, אייטונס 
 שיטת הפצה:  הורדה דיגיטלית, וידאו על פי דרישה 
 הקרנת בכורה:  29 בדצמבר 2005
 משך הקרנה:  145 דק' 
 שפת הסרט:  אנגלית
 סוגה:  סרט דרמה, סרט רומנטי, סרט המבוסס על יצירה ספרותית 
 מקום התרחשות:  קיוטו 
 תקציב:  85,000,000 $
 הכנסות באתר מוג'ו:   memoirsofageisha
 פרסים:  3 פרסי אוסקר   3 פרסי באפט"א   פרס גלובוס הזהב
 אתר רשמי
 דף הסרט ב־IMDb
 
זכרונותיה של גיישה (באנגלית: Memoirs of a Geisha) הוא סרט קולנוע אמריקאי משנת 2005, המבוסס על רומן באותו השם. הסרט היה מועמד לשישה פרסי אוסקר וזכה בשלושה: הצילום הטוב ביותר, עיצוב התפאורה הטוב ביותר ועיצוב התלבושות הטוב ביותר. כמו כן זכה הסרט בפרס גלובוס הזהב לפסקול הטוב ביותר.
הסרט בוים על ידי רוב מארשל והופק על ידי חברת ההפקות של סטיבן ספילברג, אמבלין אנטרטיינמנט, ספייגלס אנטרטיינמנט וחברת ההפקות של דאגלס ויק, רד וגון פרודקשנז. מככבים בו ג'אנג דזה יי, קן ואטאנבה, גונג לי, מישל יאו, יוקי קודו קרל יון וסוזוקה אוגו. הסרט צולם בקליפורניה ובאתרים שונים בקיוטו, בהם מקדש קיומיזו ופושימי אינארי-טאישה.
תקציר העלילה

הסרט מספר את סיפורה של נערה צעירה, צ'יו סאקאמוטו, שנמכרת על ידי משפחתה לעבדות. משפחתה החדשה שולחת אותה ללמוד להיות גיישה. כגיישה צ'יו נאבקת למצוא אהבה ויוצרת לעצמה אויבים רבים. בתחילת הסרט סוזוקה אוגו מגלמת את צ'יו סאקאמוטו, ובהמשכו ג'אנג דזה יי מגלמת אותה.
מוזיקה

פסקול הסרט כולל סולואים לצ'לו בביצוע יו יו מה וכן סולואים לכינור בביצוע יצחק פרלמן. ג'ון ויליאמס הלחין את המוזיקה בסרט וכן ניצח עליה. פסקול הסרט יצא על גבי אלבום בנובמבר 2005.
Windows 11

| --- | --- |


צילום מסך של Windows 11 באנגלית (עדכון 21H2) עם תפריט התחל מיושר לשמאל.
 מפתח:  מיקרוסופט
 משפחה:  Microsoft Windows
 מודל קוד:  קוד סגור, עם מספר מרכיבים בקוד פתוח
 מחזור חיים:  5 באוקטובר 2021 – הווה (3 שנים) 
 סוג גרעין:  משולב (Hybrid)
 פותחה בשפות:  C, C++, #C, שפת סף.
 סוג רישיון:  קנייני
 מצב עבודה:  הופצה
 סביבת שולחן עבודה:  Fluent Design System 
 מבוססת על:  Windows 10 
 פלטפורמות:  x86-64, ARM 
 אתר אינטרנט:  https://www.microsoft.com/he-il/windows/windows-11
 → Windows 10 ←
 
Windows 11 היא מערכת הפעלה מסדרת Windows מבית מיקרוסופט למחשבים אישיים, אשר הושקה ב-5 באוקטובר 2021.
המערכת הוכרזה באופן רשמי ב-24 ביוני 2021, אולם גרסת בטא שלה הודלפה לרשת כבר ב-15 ביוני 2021 כקובץ ISO.
דרישות מערכת

להלן דרישות המערכת המינימליות של Windows 11:
|  | מינימלי |
| --- | --- |
מעבד: 1GHz או מהר יותר עם 2 ליבות או יותר במעבד 64 סיביות תואם או מערכת על שבב (SoC)
זיכרון מותקן (RAM): 4 GB RAM
שטח פנוי בדיסק הקשיח: התקן אחסון של 64 GB או יותר
כרטיס מסך: גרפיקה תואמת DirectX 12 / WDDM 2.x
רזולוציית מסך: >9 אינץ' עם רזולוציית HD (720p)
TPM: 2.0

קיימת ביקורת על דרישות המערכת של Windows 11, הטוענת שאלו מגבלות המיושמות באופן מלאכותי במטרה למנוע את התקנת מערכת ההפעלה על מחשבים ישנים, זאת כיוון שדרישות מערכת אלו לא מתקיימות ברוב המחשבים בני ארבע שנים ומעלה, בעיקר עקב הדרישה לשבב TPM 2.0. באופן זה, מיליוני מחשבים ברחבי העולם ייהפכו לפסולת אלקטרונית כאשר התמיכה ב-Windows 10 תיפסק. מנגד, התומכים בדרישות מערכת אלו גורסים כי דרישות המערכת האלו הכרחיות על מנת לאפשר את ההתקדמות הטכנולוגית של מערכת ההפעלה, ושהן בהחלט סבירות. בסוף אוגוסט 2021 ובעקבות הביקורת, מיקרוסופט החליטה כי תאפשר למשתמשים להתקין את Windows 11 באמצעות ISO גם על מחשבים ישנים שאינם עומדים בדרישות המערכת המינימליות, אך לא תשחרר עבורם עדכונים שוטפים.
בדצמבר 2024 ביטלה מיקרוסופט את הדרישה לשבב TPM 2.0 על מנת להתקין את מערכת ההפעלה.
פיתוח

בטרם יציאתה לאור של מערכת ההפעלה Windows 10, מיקרוסופט ציינה שזו תהיה "הגרסה האחרונה של Windows". בהכרזה זו נטען כי מערכת ההפעלה נחשבה כ"שירות", ומקבלת עדכונים חדשים באופן תדיר. עם זאת, תכנון מחודש של Windows בוצע לאחר שפורסמה משרה הקוראת ל"התחדשות גורפת" של Windows על ידי מיקרוסופט. גרסת בטא של Windows 11 הודלפה ב-15 ביוני 2021, והיא גילתה ממשק הדומה ל-Windows 10X שבוטלה, ביחד עם עיצוב ומיתוג מחודש.
במהלך כנס המפתחים של מיקרוסופט, ה־Microsoft Build, מנכ"ל מיקרוסופט סאטיה נאדלה הציג את הדור הבא של Windows בנאומו המרכזי ואמר שתהיה הכרזה רשמית בקרוב. שבוע לאחר מכן, מיקרוסופט שלחו הזמנה לאירוע של Windows שיתקיים ב-24 ביוני 2021. האירוע התחיל בשעה 11 בבוקר (ET), שנבחרה על מנת לרמוז ששם מערכת ההפעלה החדשה הוא אכן Windows 11. בנוסף, מיקרוסופט פרסמה סרטון בן 11 דקות של גרסת Slo-fi לצלילי הדלקה של גרסאות שונות של חלונות ליוטיוב ב-10 ביוני.
הפצת מערכת ההפעלה

ביוני 2021, מיקרוסופט שחררה לראשונה את מערכת ההפעלה למשתתפי תוכנית Insider בערוץ ה-Dev, וכחודש לאחר מכן גם בערוץ ה-Beta.
המערכת הופצה לכלל המשתמשים ב-5 באוקטובר 2021.
ניתן להוריד בחינם את Windows 11 על Windows 10 אם המחשב עומד בדרישות המערכת.
תכונות וחידושים > ממשק משתמש

ל-Windows 11 קו עיצובי אחיד הכולל שקיפות, פינות מעוגלות, הצללה והנפשה חדשה. תפריט התחל התחדש, והוסרו ממנו האריחים החיים שליוו את כל גרסאות ועדכוני Windows החל מ-Windows 8. הצלמיות בשורת המשימות ממורכזות כברירת מחדל, יחד עם כפתור ההתחל, אולם ניתן לשנות זאת ולהצמידן לצד שמאל (במערכת ההפעלה בעברית: לצד ימין). מערכת ההפעלה כוללת את חנות האפליקציות שנבנתה מחדש, צלמיות וסמלי מערכת מודרניים יותר, צלילים שונים וגרסה חדשה לגופן המערכת Segoe.
תכונה נוספת שהוצגה ב-Windows 11 היא פיצול אוטומטי ונוח יותר של יישומים על גבי המסך, לשם עבודה במקביל על מספר יישומים.
ממשק המשתמש שואב את עיצובו ממערכת ההפעלה Windows 10X, שבוטלה על ידי מיקרוסופט במאי 2021 בטרם יצאה לשוק.
תכונות וחידושים > ממשק משתמש > רכיבים גרפיים

Windows 11 כוללת מסך רכיבים גרפיים (באנגלית: widgets) המציג חדשות, מזג אוויר, ומידע על תחומי עניין מפורטל MSN, אשר ניתנים להגדרה והתאמה אישית. פאנל זה מחליף את כפתור "News and Interests" שהופיע בשורת המשימות בגרסאות המאוחרות של Windows 10.
הגישה למסך זה מחייבת התחברות לחשבון מיקרוסופט.
תכונות וחידושים > ממשק משתמש > יישומים מובנים

היישום Microsoft Teams שולב במערכת באופן מובנה ונגיש מתוך שורת המשימות, בתור התחליף המסתמן לסקייפ. בנוסף לכך הכריזה מיקרוסופט על Windows 11 כפלטפורמה המיועדת לגיימרים, כאשר שירות Xbox Game Pass (אנ') (מנוי חודשי בתשלום המאפשר גישה חופשית למשחקים) יופץ במערכת ההפעלה יחד עם תכונות נוספות.
תכונות וחידושים > תמיכה בהפעלת אפליקציות אנדרואיד

Windows 11 תומכת לראשונה בהתקנת אפליקציות שפותחו לאנדרואיד באמצעות חנות האפליקציות של אמזון, דרך חנות האפליקציות של מיקרוסופט. ב-2024 הודיעה מיקרוסופט שלא תתמוך בעתיד.
בינה מלאכותית:
מיקרוסופט מוסיפה כלים לבינה מלאכותית במערכת ההפעלה.
ראו גם

Microsoft Windows
Windows 10
מערכת הפעלה
חומרה ותוכנה
ממשק משתמש
אנדרואיד (מערכת הפעלה)
היסטוריית גרסאות

2021: Windows 11 21H2 (Build 22000) שוחרר ב-4 באוקטובר 2021.
2022: Windows 11 22H2 (Build 22621) שוחרר ב-20 בספטמבר 2022.
2023: Windows 11 23H2 (Build 22631) שוחרר ב-31 באוקטובר 2023.
2024: Windows 11 24H2 (Build 26100) שוחרר ב-1 באוקטובר 2024.
חשבון השטן

| --- | --- |

 מבוסס על:  The Devil's Arithmetic 
 בימוי:  דונה דייץ'
 הופק בידי:  מארי שיסגאל, Fred Weintraub 
 תסריט:  ג'יין יולן
 שחקנים ראשיים:  קירסטן דנסט בריטני מרפי פול פרימן
 מוזיקה:  פרדריק טלגורן 
 צילום:  Jacek Laskus 
 מדינה:  ארצות הברית 
 חברה מפיצה:  שואוטיים 
 שיטת הפצה:  ישירות לווידיאו 
 הקרנת בכורה:  28 במרץ 1999
 משך הקרנה:  95 דקות
 שפת הסרט:  אנגלית
 סוגה:  סרט דרמה, סרט מדע בדיוני 
 דף הסרט ב־IMDb
 
חשבון השטן (באנגלית: The Devil's Arithmetic) הוא סרט טלוויזיה משנת 1999 שבוים על ידי הבמאית דונה דייץ'. הסרט מבוסס על ספרה של ג'יין יולן שיצא לאור ב-1988, ומככבות בו קירסטן דנסט ובריטני מרפי.
תקציר העלילה

חנה שטרן (קירסטן דנסט) היא נערה יהודייה אמריקאית שמואסת בסיפורי הזיכרונות של דודתה על זוועת השואה. בליל הסדר היא הולכת לפתוח את הדלת לאליהו הנביא. באופן פלאי היא חוזרת אחורה בזמן לשנת 1942 ומוצאת עצמה בעיירה יהודית טיפוסית בפולין, שם היא פוגשת את רבקה, דודתה בצעירותה (בריטני מרפי). היא מגיעה בזמן שנערכת חתונה, שבסיומה מגיעים חיילים נאצים הלוקחים את תושבי העיירה למחנה ריכוז.
חנה, המודעת לכך שחזרה לתקופת השואה, חווה את השואה על בשרה ומחזקת את הסובבות אותה בסיפורים על חייה האמיתיים באמריקה ובעקבות המסע האישי שלה גם סיפורים על הקוסם מארץ עוץ. לבסוף מתחלפת חנה עם דודתה החולה כדי להצילה ומגיעה לתאי הגאז. כשהיא נמצאת על סף מוות היא מתעוררת כשכל משפחתה סביבה. לאחר מכן היא מדברת עם דודתה בנושא השואה ומתוך הידע שלה (על דברים שדודתה לא סיפרה לה) מתברר שהיא לא חלמה אלא באמת חזרה אחורה בזמן. הסרט מסתיים עם המסר של תודעת השואה על רקע המשפחה השרה שירי חג בפסח. ובלי שאף אחד ידע היא נזכרת במה שקרה.
שחקנים

חנה שטרן - קירסטן דנסט
רבקה - בריטני מרפי
רבי - פול פרימן
לאונור שטרן - מימי רוג'רס
דודה איב - לואיז פלטשר